Преспа (општина)

Преспа (|Δήμος Πρεσπών, ''Димос Преспон'') — општина во западниот дел на Егејска Македонија, денес во Грција. Зафаќа површина од 514.8 км<sup>2</sup>. На север се граничи со Општина Ресен (Р Македонија), на запад со областа Горица (Албанија), а на југ и запад со окрузите Костур и Лерин. Административен центар е селото Р’мби (денес Лемос).
1 Население
Според пописот од 2021 година, општината имала 1,211 жители, со густина на населеност од 2.353/км<sup>2</sup>. При споредба на пописите од 2011 и 2021, населението во општината има негативен тренд, односно опаднало за -2.4%.
Во однос на државјанство, според пописот од 2011 година 1,376 (88.2%) граѓани имале грчко државјанство, 5 граѓани имале државјанство на некои од земјите на Европската Унија и 179 граѓани имале државјанство на друга држава.
+Место на раѓање (2011), Категорија, Жители, Проценти
Во истата општина, 956, 61,3%
Во друга општина, но во истиот округ, 52, 3.3%
Во друг округ, 298, 19.1%
Во друга држава, 254, 16.3%
2 Населени места
Општината Преспа е создадена на 1 јануари 2011 г. со спојување на две стари административни единици — општината Преспа и општинската целина Смрдеш. Важи за планинска општина.
2.1 Општинска единица Преспа
Општинската единица Преспа е сместена на територијата на историско-географската област Голема Преспа (дел од Долна Преспа), која во Грција денес се нарекува само Преспа (Πρέσπες, ''Преспес''). Во неа влегуваат следниве општински оддели и населени места:
:* Општински оддел Р’мби
::* село Р’мби (Р’би, Раби или Роби; Λαιμός, Лемос)
::* село Медово (Μηλιώνα, Милиона)
:* Општински оддел Ахил
::* село Ахил (Άγιος Αχίλλειος, Агиос Ахилиос)
::* село Винени (Πύλη, Пили)
:* Општински оддел Герман
::* село Герман (Άγιος Γερμανός, Агиос Германос)
:* Општински оддел Граждано
::* село Граждано (или Граждено; Βροντερό, Врондеро)
:* Општински оддел Желево
::* село Желево (Ανταρτικό, Андартико)
::* село Оштима (Ошчима или Осчима; Τρίγωνο)
:* Општински оддел Л’нки
::* село Л’нки (Л’нги, Л’к или Лок; Μικρολίμνη, Микролимни)
:* Општински оддел Нивици
::* село Нивици (Ψαράδες, Псарадес)
:* Општински оддел Оровник
::* село Оровник (Καρυές, Кариес)
::* село Буковик (Οξυά, Оксија)
:* Општински оддел Песодер
::* село Песодер (или Писодер; Πισοδέρι, Писодери)
:* Општински оддел П’пли
::* село П’пли (Λευκώνας, Левконас)
:* Општински оддел Рудари
::* село Рудари (Καλλιθέα, Калитеја)
:* Општински оддел Трново
::* село Трново (Трнаа или Трнава; Πράσινο, Прасино)
:* Општински оддел Штрково
::* село Штрково (Πλατύ, Плати)
На територијата на општинската единица има и неколку села кои денес немаат постојано население или се во рушевини:
:* Бесвина (Σφήκα, Сфика)
:* Дреново (Κρανιές, Краниес)
:* Дробитишта (или Дробитишча; Δασερή, Дасери)
:* Опаја (Οπάγια)
:* Орово (Πυξός, Пиксос)
:* Трново (Αγκαθωτό, Анкатото)
:* Шаовци (Σιάκι, Сјаки)
2.2 Општинска единица Смрдеш
Општинската единица опфаќа три села од областа Корешта, кои традиционално се сметаат за костурски, а не лерински. Општинската единица Смрдеш е со седиште во с. Смрдеш (Кристалопиги).
:* Општински оддел Смрдеш
::* село Смрдеш (Κρυσταλλοπηγή, Кристалопиги)
:* Општински оддел Брезница
::* село Брезница (Βατοχώρι, Ватохори)
:* Општински оддел Рулја
::* село Рулја (Κώτας, Котас)
На територијата на општинската единица се наоѓало и иселеното село В’мбел (Мосхохори), кое административно се води како дел од Смрдеш.
3 Поврзано
* Мала Преспа
* Преспанско Езеро
* Општина Лерин
* Општина Суровичево